CELEX: 32005R1822
Language: fi
Date: 2005-11-08 00:00:00
Title: Komission asetus (EY) N:o 1822/2005, annettu 8 päivänä marraskuuta 2005, asetuksen (EY) N:o 466/2001 muuttamisesta tiettyjen vihannesten nitraattipitoisuuden osalta   (ETA:n kannalta merkityksellinen teksti)

9.11.2005   
            
            
               FI
            
            
               Euroopan unionin virallinen lehti
            
            
               L 293/11
            
         
      KOMISSION ASETUS (EY) N:o 1822/2005,
   annettu 8 päivänä marraskuuta 2005,
   asetuksen (EY) N:o 466/2001 muuttamisesta tiettyjen vihannesten nitraattipitoisuuden osalta
   (ETA:n kannalta merkityksellinen teksti)
   EUROOPAN YHTEISÖJEN KOMISSIO, joka
   ottaa huomioon Euroopan yhteisön perustamissopimuksen,
   ottaa huomioon elintarvikkeissa olevia vieraita aineita koskevista yhteisön menettelyistä 8 päivänä helmikuuta 1993 annetun neuvoston asetuksen (ETY) N:o 315/93 (1) ja erityisesti sen 2 artiklan 3 kohdan,
   on kuullut elintarvikealan tiedekomiteaa,
   sekä katsoo seuraavaa:
   
               (1)
            
            
               Tiettyjen elintarvikkeissa olevien vieraiden aineiden enimmäismäärien vahvistamisesta 8 päivänä maaliskuuta 2001 annetussa komission asetuksessa (EY) N:o 466/2001 (2), sellaisena kuin se on muutettuna asetuksella (EY) N:o 563/2002 (3), säädetään erityisesti salaatin ja pinaatin nitraattipitoisuuksia koskevista erityistoimenpiteistä sekä vahvistetaan siirtymäajat, joiden aikana sellaista salaattia ja pinaattia, jonka nitraattipitoisuus ylittää enimmäismäärän, voidaan pitää kansallisten rajojen sisällä kaupan.
            
         
               (2)
            
            
               Hyvän maatalouskäytännön noudattamisessa tapahtuneesta kehityksestä huolimatta jäsenvaltioista saadut seurantatiedot osoittavat jatkuvia ongelmia salaatin ja pinaatin enimmäisnitraattipitoisuuden noudattamisessa.
            
         
               (3)
            
            
               Useat tuoreen pinaatin enimmäisnitraattipitoisuuden noudattamatta jättämiset ajoittuvat lokakuulle. Pinaatin osalta kesäkausi sisältää nykyisin lokakuun, mutta salaatin osalta lokakuu on jo talvikautta. Johdonmukaisuuden vuoksi lokakuu olisi sisällytettävä tuoreen pinaatin talvikauteen.
            
         
               (4)
            
            
               Alueilla, joilla tuoreen salaatin ja tuoreen pinaatin nitraattipitoisuuksia on vaikeaa pitää enimmäisrajan alapuolella, esimerkiksi alhaiseen päivittäiseen auringonpaisteeseen liittyen, tietyt jäsenvaltiot ovat pyytäneet poikkeuksia ja tarjonneet riittävästi tietoa osoittaakseen tutkivansa parhaillaan, miten pitoisuuksia voitaisiin jatkossa alentaa.
            
         
               (5)
            
            
               Kunnes hyvän maatalouskäytännön noudattaminen edistyy, on aiheellista antaa edellä tarkoitetuille jäsenvaltioille lupa sallia rajatun ajan pitää edelleen kaupan sellaista tuoretta salaattia ja tuoretta pinaattia, jonka nitraattipitoisuudet ylittävät enimmäismäärän, mutta ainoastaan niiden kansallisella alueella ja kansallista kulutusta varten.
            
         
               (6)
            
            
               Nitraattia esiintyy muissa vihanneksissa, joskus korkeina pitoisuuksina. Jotta vihannesten nitraattipitoisuuteen liittyvää pitkän aikavälin riskinhallintastrategiaa koskevia keskusteluja varten saataisiin tietoa, jäsenvaltioiden olisi seurattava vihannesten nitraattipitoisuuksia ja pyrittävä vähentämään pitoisuuksia, sikäli kuin se on toteutettavissa, erityisesti noudattamalla hyvään maatalouskäytäntöön liittyviä hyviä menettelytapoja. Euroopan elintarviketurvallisuusviranomaisen ajantasainen tieteellinen riskinarviointi auttaisi selventämään vihannesten nitraattipitoisuuteen liittyvää riskiä. Asetuksessa (EY) N:o 466/2001 säädettyjä enimmäismääriä olisi tarkistettava uudelleen ottaen huomioon edellä mainituista toimista saadut tiedot.
            
         
               (7)
            
            
               Asetus (EY) N:o 466/2001 olisi muutettava vastaavasti.
            
         
               (8)
            
            
               Tässä asetuksessa säädetyt toimenpiteet ovat elintarvikeketjua ja eläinten terveyttä käsittelevän pysyvän komitean lausunnon mukaiset,
            
         ON ANTANUT TÄMÄN ASETUKSEN:
   1 artikla
   Muutetaan asetus (EY) N:o 466/2001 seuraavasti:
   
               1)
            
            
               Poistetaan 3 artikla.
            
         
               2)
            
            
               Lisätään 3 a artikla seuraavasti:
               ”3 a artikla
               Jäsenvaltioiden olisi seurattava niiden vihannesten, joiden nitraattipitoisuus on merkittävä, nitraattipitoisuutta, erityisesti vihreitä lehtivihanneksia, ja ilmoitettava seurannan tulokset komissiolle kunkin vuoden 30 päivään kesäkuuta mennessä.”;
            
         
               3)
            
            
               Lisätään 3 b artikla seuraavasti:
               ”3 b artikla
               1.   Poiketen siitä, mitä 1 artiklan 1 kohdassa säädetään, Belgialle, Irlannille, Alankomaille ja Yhdistyneelle kuningaskunnalle annetaan 31 päivään joulukuuta 2008 asti lupa liitteessä I olevassa 1.1 kohdassa vahvistettuja enimmäismääriä suurempia nitraattipitoisuuksia sisältävän, alueellaan tuotetun ja alueellaan käytettäväksi tarkoitetun tuoreen pinaatin markkinoille saattamiseen.
               2.   Poiketen siitä, mitä 1 artiklan 1 kohdassa säädetään, Irlannille ja Yhdistyneelle kuningaskunnalle annetaan 31 päivään joulukuuta 2008 asti lupa liitteessä I olevassa 1.3 kohdassa vahvistettuja enimmäismääriä suurempia nitraattipitoisuuksia sisältävän, alueellaan tuotetun ja alueellaan käytettäväksi tarkoitetun, pitkin vuotta korjatun tuoreen salaatin markkinoille saattamiseen.
               Poiketen siitä, mitä 1 artiklan 1 kohdassa säädetään, Ranskalle annetaan 31 päivään joulukuuta 2008 asti lupa liitteessä I olevassa 1.3 kohdassa vahvistettuja enimmäismääriä suurempia nitraattipitoisuuksia sisältävän, alueellaan tuotetun ja alueellaan käytettäväksi tarkoitetun, 1 päivästä lokakuuta 31 päivään maaliskuuta korjatun tuoreen salaatin markkinoille saattamiseen.”;
            
         
               4)
            
            
               Korvataan asetuksen (EY) N:o 466/2001 liitteessä I oleva 1 jakso tämän asetuksen liitteessä olevalla taulukolla.
            
         2 artikla
   Tämä asetus tulee voimaan kahdentenakymmenentenä päivänä sen jälkeen, kun se on julkaistu Euroopan unionin virallisessa lehdessä.
   
      Tämä asetus on kaikilta osiltaan velvoittava, ja sitä sovelletaan sellaisenaan kaikissa jäsenvaltioissa.
      Tehty Brysselissä 8 päivänä marraskuuta 2005.
      
         
            Komission puolesta
         
         Markos KYPRIANOU
         
         
            Komission jäsen
         
      
   
   
      (1)  EYVL L 37, 13.2.1993, s. 1. Asetus sellaisena kuin se on muutettuna Euroopan parlamentin ja neuvoston asetuksella (EY) N:o 1882/2003 (EUVL L 284, 31.10.2003, s. 1).
   
      (2)  EYVL L 77, 16.3.2001, s. 1. Asetus sellaisena kuin se on viimeksi muutettuna asetuksella (EY) N:o 856/2005 (EUVL L 143, 7.6.2005, s. 3).
   
      (3)  EYVL L 86, 3.4.2002, s. 5.
   
      LIITE
      Korvataan asetuksen (EY) N:o 466/2001 liitteessä I oleva 1 jakso seuraavasti:
      
         ”Jakso 1:   Nitraatit
         
                     Tuote
                  
                  
                     Enimmäismäärä (mg NO3/kg)
                  
                  
                     Näytteenottomenetelmä
                  
                  
                     Vertailumenetelmä
                  
               
                     
                                 1.1
                              
                              
                                 Tuore pinaatti (1) (Spinacia oleracea)
                              
                           
                  
                     Sato korjattu lokakuun 1 päivästä maaliskuun 31 päivään
                  
                  
                     3 000
                  
                  
                     Direktiivi 2002/63/EY (2)
                     
                  
                  
                      
                  
               
                     Sato korjattu huhtikuun 1 päivästä syyskuun 30 päivään
                  
                  
                     2 500
                  
               
                     
                                 1.2
                              
                              
                                 Säilötty, pakastettu tai jäädytetty pinaatti
                              
                           
                  
                      
                  
                  
                     2 000
                  
                  
                     Direktiivi 2002/63/EY
                  
                  
                      
                  
               
                     
                                 1.3
                              
                              
                                 Tuore salaatti (Lactuca sativa L.) (kasvihuoneessa ja avomaalla kasvatettu salaatti) lukuun ottamatta 1.4 kohdassa lueteltua salaattia
                              
                           
                  
                     Sato korjattu lokakuun 1 päivästä maaliskuun 31 päivään
                  
                  
                      
                  
                  
                     Direktiivi 2002/63/EY Laboratorionäytteen osanäytteiden vähimmäismäärä on kuitenkin kymmenen
                  
                  
                      
                  
               
                     Katteen alla kasvatettu salaatti
                  
                  
                     4 500 (3)
                     
                  
               
                     Avomaalla kasvatettu salaatti
                  
                  
                     4 000 (3)
                     
                  
               
                     Sato korjattu huhtikuun 1 päivästä syyskuun 30 päivään
                  
                  
                      
                  
               
                     Katteen alla kasvatettu salaatti
                  
                  
                     3 500 (3)
                     
                  
               
                     Avomaalla kasvatettu salaatti
                  
                  
                     2 500 (3)
                     
                  
               
                     
                                 1.4
                              
                              
                                 Jäävuorisalaatit (4)
                                 
                              
                           
                  
                     Katteen alla kasvatettu salaatti
                  
                  
                     2 500 (3)
                     
                  
                  
                     Direktiivi 2002/63/EY Laboratorionäytteen osanäytteiden vähimmäismäärä on kuitenkin kymmenen
                  
                  
                      
                  
               
                     Avomaalla kasvatettu salaatti
                  
                  
                     2 000 (3)
                     
                  
               
                     
                                 1.5
                              
                              
                                 Lastenruoat ja imeväisille ja pikkulapsille tarkoitetut viljapohjaiset valmisruoat (5)
                                     (6)
                                 
                              
                           
                  
                      
                  
                  
                     200
                  
                  
                     Direktiivi 2002/63/EY (Kasviperäisiä jalostettuja elintarvikkeita ja eläinperäisiä jalostettuja elintarvikkeita koskevat säännöt)
                  
                  
                      
                  
               
      
         (1)  Tuoreen pinaatin enimmäismääriä ei sovelleta jalostukseen tarkoitettuun tuoreeseen pinaattiin, joka on kuljetettu suoraan irtotavarana pellolta jalostuslaitokseen.
      
         (2)  EYVL L 187, 16.7.2002, s. 30.
      
         (3)  Jos tuotantotavan ilmaisevat asianmukaiset merkinnät puuttuvat, sovelletaan avomaalla kasvatetulle salaatille vahvistettua enimmäismäärää.
      
         (4)  Kuvattu salaatteihin sekä kähärä- ja siloendiiveihin sovellettavista kaupan pitämistä koskevista vaatimuksista 27 päivänä heinäkuuta 2001 annetussa komission asetuksessa (EY) N:o 1543/2001 (EYVL L 203, 28.7.2001, s. 9).
      
         (5)  Lastenruoat ja imeväisille ja pikkulapsille tarkoitetut viljapohjaiset valmisruoat, sellaisina kuin ne on määritelty imeväisille ja pikkulapsille tarkoitetuista viljapohjaisista valmisruoista ja muista lastenruoista 16 päivänä helmikuuta 1996 annetun komission direktiivin 96/5/EY, Euratom 1 artiklassa (EYVL L 49, 28.2.1996, s. 17). Enimmäismääriä sovelletaan sellaisenaan kulutettaviksi tarkoitettuihin tuotteisiin tai valmistajan ohjeiden mukaan valmistettuihin tuotteisiin.
      
         (6)  Komissio tarkistaa imeväisille ja pikkulapsille tarkoitettujen ruokien enimmäisnitraattipitoisuuden 1 päivään huhtikuuta 2006 mennessä ottaen huomioon tieteellisen ja teknisen kehityksen.”